Gremlins 2: The New Batch

***Gremlins 2: The New Batch*** er en film fra 1990 regissert av Joe Dante. Manuset ble skrevet av Charles S. Haas.

Filmen er i likhet med forgjengeren *[[Gremlins]]* en skrekkomedie. Joe Dante ønsket imidlertid å gjøre denne filmen mer tegneserieaktig. Historien har en mindre dyster undertone enn den første, og inneholder flere slapstick-elementer. *Gremlins 2* inneholder mange parodier, blant annet av sin egen forgjenger. Andre filmer som er parodiert er *[[Rambo]]*-serien, *[[Trollmannen fra Oz]],* *[[Maratonmannen]]* og *[[The Phantom of the Opera (2004)|The Phantom of the Opera]].*

## Handling
Etter at hans forrige eier Mr. Wing dør, blir mogwaien Gizmo forsøkskanin for en gruppe vitenskapsfolk ved et topp-moderne laboratorium i Clamp Center på Manhattan, eid av den eksentriske milliardæren Daniel Clamp. Forsker  Gizmo blir plassert på et kontor, hvor vann fra en ødelagt drikkefontene renner på hodet hans. Dette skaper fire nye mogwai; én av dem er Mohawk, en reinkarnasjon av Stripe. De utvikler seg snart til gremlins.

Gizmo blir snart oppdaget og fanget av Mohawk, som torturerer ham. De andre forårsaker deretter kaos i hele bygningen. Billy forsøker å lokke gremlins til en lobby, hvor sollyset kan drepe dem. Gremlins drikker genetisk serum i et laboratorium, og utvikler seg til hyperintelligente «hjernegremlins». En gremlin blir til en kvinne, og en tredje gremlin blir til et vesen bestående av ren elektrisitet som dreper Dr. Catheter. Samtidig blir alt kaoset filmet av en tv-stasjon, ved hjelp fra en japansk turist ved navn Mr. Katsuji.

Murray Futterman, Clamp Centers sikkerhetsvakt Billys nabo fra Kingston Falls, besøker New York City sammen med sin kone Sheila. Men de blir angrepet av en flaggermus-lignende gremlin-hybrid som er fullstendig immun mot sollys. Billy og hans sikkerhetssjef Forster slår seg sammen for å fange inn alle gremlinene. Mohawk drikker et edderkopp-serum og forvandles til en monstrøs gremlin-edderkopp. Han angriper Kate og Marla, men Gizmo redder dem ved å drepe Mohawk. Men Billys plan, om å drepe alle Gremlins ved å oversvømme en lobby med sollys, mislykkes.

## Skuespillere
* Zach Galligan som Billy Peltzer
* Phoebe Cates som Kate Beringer
* John Glover som Daniel Clamp
* Robert Prosky som Bestefar Fred
* Robert Picardo som Forster, sikkerhetssjef
* Christopher Lee som dr. Cushing Catheter
* Haviland Morris som Marla Bloodstone
* Dick Miller som Murray Futterman
* Jackie Joseph som Sheila Futterman
* Gedde Watanabe som Mr. Katsuji, en japansk turist
* Keye Luke som Mr. Wing, Gizmos eldre eier
* Kathleen Freeman som Marge «Microwave Marge», vertinne av et matlagingsprogram.
* Don og Dan Stanton som Martin og Lewis, dr. Catheters assistenter
* Jason Presson som Alex
* Belinda Balaski som moren på kino. Balanski spilte Mrs. Harris i den første filmen.
* Paul Bartel som teatersjef
* Kenneth Tobey som projeksjonist
* Hulk Hogan som seg selv
* Julia Sweeney som Peggy
* Henry Gibson seg selv som ansatt sparket for røyking
* Charles S. Haas som Casper, Dr. Catheter's Assistant
* Leonard Maltin som seg selv
* Joe Dante som direktør for bestefar Freds show.
* Jerry Goldsmith som yoghurtkunde
* John Astin som vaktmester
* Rick Ducommun «seg selv» som sikkerhetsvakt.
* Dick Butkus og Bubba Smith seg selv.

## Oppfølger
En tredje film har vært ryktet og omtalt siden 2013. I april 2025 fortalte Warner Bros at filmen offisielt var under utvikling, i juli var filmmanuset ferdig og ventet på godkjennelse fra Steven Spielberg. *Gremlins 3* ble bekreftet i november 2025, med forventet premiere to år senere. Spielberg skal være produsent, Chris Columbus blir regissør og er en av manusforfatterne.

## Referanser


## Eksterne lenker
*